CELEX: 62022CN0196
Language: et
Date: 2022-03-11 00:00:00
Title: Kohtuasi C-196/22: Eelotsusetaotlus, mille on esitanud Corte suprema di cassazione (Itaalia) 11. märtsil 2022 – IB versus Regione Lombardia, Provincia di Pavia

30.5.2022   
            
            
               ET
            
            
               Euroopa Liidu Teataja
            
            
               C 213/33
            
         
      Eelotsusetaotlus, mille on esitanud Corte suprema di cassazione (Itaalia) 11. märtsil 2022 – IB versus Regione Lombardia, Provincia di Pavia
      (Kohtuasi C-196/22)
      (2022/C 213/44)
      Kohtumenetluse keel: itaalia
      
         Eelotsusetaotluse esitanud kohus
      
      Corte suprema di cassazione
      
         Põhikohtuasja pooled
      
      
         Kassaator: IB
      
         Vastustajad: Regione Lombardia, Provincia di Pavia
      
         Eelotsuse küsimused
      
      
                  1.
               
               
                  Kas sätetega, mis sisalduvad nõukogu 30. juuni 1992. aasta määruses (EMÜ) nr 2080/92 (1), millega kehtestatakse ühenduse kord metsamajandusmeetmete toetamiseks põllumajandussektoris, milles ei ole aga ette nähtud õiguste lõppemise ja karistuste korda, on nõukogu 18. detsembri 1995. aasta määruse (EL, Euratom) nr 2988/95 (2) Euroopa ühenduste finantshuvide kaitsmise kohta sätteid arvestades vastuolus niisuguse riigisisese õigusnormi kohaldamine, mis näeb määruse 2080/92 sätteid rakendades ette, et abi andmisel tuvastatud eeskirjade eiramise korral lõpetatakse abi maksmine ja tagasi tuleb maksta summad, mis sellel alusel saadi?
               
            
                  2.
               
               
                  Kui sellele küsimusele vastatakse eitavalt, kas siis on sätetega, mis sisalduvad nõukogu 30. juuni 1992. aasta määruses (EMÜ) nr 2080/92, millega kehtestatakse ühenduse kord metsamajandusmeetmete toetamiseks põllumajandussektoris, arvestades nõukogu 18. detsembri 1995. aasta määruse (EL, Euratom) nr 2988/95 Euroopa Ühenduste finantshuvide kaitsmise kohta sätteid ja sama määruse põhjenduses 8 ette nähtud võrdsuse ja proportsionaalsuse põhimõtteid, vastuolus niisuguse riigisisese õigusnormi kohaldamine, mis näeb määruses 2080/92 kehtestatud sätteid rakendades ette, et abi andmisel tuvastatud eeskirjade eiramise korral lõpetatakse abi maksmine ja tagasi tuleb maksta summad, mis sellel alusel saadi, juhul kui metsastatud või parendatud pindala on 20 % väiksem kui pindala, millele abi taotleti ja maksti?
               
            
                  3.
               
               
                  Kui esimesele küsimusele vastatakse eitavalt, kas siis on sätetega, mis sisalduvad nõukogu 30. juuni 1992. aasta määruses (EMÜ) nr 2080/92, millega kehtestatakse ühenduse kord metsamajandusmeetmete toetamiseks põllumajandussektoris, arvestades nõukogu 18. detsembri 1995. aasta määruse (EL, Euratom) nr 2988/95 Euroopa Ühenduste finantshuvide kaitsmise kohta sätteid, vastuolus niisuguse riigisisese õigusnormi tagasiulatuvalt kohaldamine, mis näeb määruses 2080/92 kehtestatud sätteid rakendades ette, et abi andmisel tuvastatud eeskirjade eiramise korral lõpetatakse abi maksmine ja tagasi tuleb maksta summad, mis sellel alusel saadi?
               
            
                  4.
               
               
                  Kui esimesele küsimusele vastatakse eitavalt, kas siis on sätetega, mis sisalduvad nõukogu 30. juuni 1992. aasta määruses (EMÜ) nr 2080/92, millega kehtestatakse ühenduse kord metsamajandusmeetmete toetamiseks põllumajandussektoris, arvestades nõukogu 18. detsembri 1995. aasta määruse (EL, Euratom) nr 2988/95 sätteid, vastuolus see, kui riigisisest õigusnormi, mis näeb määruses 2080/92 kehtestatud sätteid rakendades ette, et abi andmisel tuvastatud eeskirjade eiramise korral lõpetatakse abi maksmine ja tagasi tuleb maksta summad, mis sellel alusel saadi, tõlgendatakse nii, et abi saajal on kohustus maksta tagasi kõik sellel alusel saadud summad, mitte üksnes need summad, mille ta sai aastatel, mille suhtes tuvastati pärast abi andmist eeskirjade eiramine?
               
            
         (1)  Nõukogu 30. juuni 1992. aasta määrus (EMÜ) nr 2080/92, millega kehtestatakse ühenduse kord metsamajandusmeetmete toetamiseks põllumajandussektoris (EÜT 1992, L 215, lk 96).
      
         (2)  Nõukogu 18. detsembri 1995. aasta määrus (EÜ, Euratom) nr 2988/95 Euroopa ühenduste finantshuvide kaitse kohta (EÜT 1995, L 312, lk 1; ELT eriväljaanne 01/01, lk 340).